Държавен вестник, бр. 99, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  99
лица, които имат отношение към постигане 
сигурността на корабите, пристанищата и 
пристанищните райони. Съветът по морска си­
гурност подпомага министъра на транспорта, 
информационните технологии и съобщенията 
и в изпълнение на функциите му по коор­
динация на действията по предотвратяване 
и/или ликвидиране на възникнали заплахи 
срещу сигурността на корабите, пристанищата 
и пристанищните райони.
(2) Съветът по морска сигурност се със­
тои от:
1. председател – министъра на транспорта, 
информационните технологии и съобщенията;
2. двама заместник-председатели – минис­
търа на вътрешните работи и председателя на 
Държавна агенция „Национална сигурност“ 
или оправомощени от тях длъжностни лица;
3. трима секретари – по един представител 
от Министерството на транспорта, информа­
ционните технологии и съобщенията, Минис­
терството на вътрешните работи и Държавна 
агенция „Национална сигурност“;
4. членове – представители от Минис­
терството на транспорта, информационните 
технологии и съобщенията, Министерството 
на вътрешните работи, Министерството на 
финансите и от Държавна агенция „Нацио­
нална сигурност“.
(3) Съветът по морска сигурност разработва 
и утвърждава правилник за своята работа.
(4) Съветът по морска сигурност привлича 
в своята работа представители на други ве­
домства и експерти в областта на сигурността 
на корабите, пристанищата и пристанищните 
райони.
(5) Поне веднъж на 12 месеца Съветът по 
морска сигурност анализира резултатите от 
прилагането на всички нормативни и индиви­
дуални административни актове, регламенти­
ращи постигането на сигурността на корабите, 
пристанищата и пристанищните райони, и 
препоръчва конкретни мерки за повишаване на 
ефективността им. При възникване на условия 
или проява на конкретен риск или заплаха 
за сигурността на корабите, пристанищата и 
пристанищните райони Съветът по морска 
сигурност се свиква извънредно.
(6) Министърът на транспорта, инфор­
мационните технологии и съобщенията, 
министърът на вътрешните работи и предсе­
дателят на Държавна агенция „Национална 
сигурност“ със заповед определят условията 
и реда за взаимодействие между Министер­
ството на транспорта, информационните 
технологии и съобщенията, Министерството 
на вътрешните работи и Държавна агенция 
„Национална сигурност“ при инциденти, 
свързани с нарушаване или със заплахи за 
сигурността на корабите, пристанищата и 
пристанищните райони.
(7) Министърът на транспорта, инфор­
мационните технологии и съобщенията и 
министърът на вътрешните работи със запо­
вед определят реда за насочване на сигнал, 
получен от система за сигурност на кораба 
(SSAS), в Морския спасително-координацио­
нен център (МСКЦ) и в Регионална дирекция 
„Гранична полиция – Бургас“, както и реда 
за информиране на компетентните органи на 
крайбрежната държава по местонахождението 
на кораба.
Чл. 16. (1) Министерството на вътрешните 
работи (МВР) осъществява своите функции и 
задачи за постигане сигурността на кораби­
те, пристанищата и пристанищните райони 
в съответствие със своите компетентности, 
посочени в Закона за Министерството на 
вътрешните работи.
(2) Главна дирекция „Гранична полиция“ 
към МВР осъществява контрол за спазване 
на граничния режим на пристанищата, като:
1. извършва гранични проверки на лицата, 
които влизат, напускат или транзитно преми­
нават през страната с плавателни средства;
2. извършва преглед на багажи, транспортни 
средства и товари в зоните за осъществява­
не на входен/изходен граничен контрол на 
пристанищата;
3. ограничава временно или забранява 
движението на лица и транспортни средства 
в района на пристанищата при осъществява­
нето на оперативно-издирвателна дейност за 
задържане на лица и транспортни средства 
и ако съществува опасност, за здравето и 
живота на хората.
Чл. 17. (1) Изпълнителният директор на 
Изпълнителна агенция „Морска администра­
ция“ или оправомощено от него длъжностно 
лице ръководи и координира действията 
по предотвратяване и/или ликвидиране на 
възникнали заплахи срещу сигурността на 
корабите, пристанищата и пристанищните 
райони чрез средствата и състава на Центъра 
за управление при кризи към дирекция „Без­
опасност, технически надзор и управление 
при кризи“ на Министерството на транспорта, 
информационните технологии и съобщенията.
(2) Изпълнителният директор на Изпъл­
нителна агенция „Морска администрация“ 
изпълнява функциите на главен координатор 
на операцията по ликвидиране на заплаха­
та за сигурността на кораби, пристанища и 
пристанищни райони.
(3) Оперативният дежурен на Министер­
ството на транспорта, информационните тех­
нологии и съобщенията е крайният получател 
на всеки сигнал за заплаха срещу кораби и 
български пристанища и пристанищни райони, 
получен при всички възможни получатели. 
(4) Министърът на транспорта, информаци­
онните технологии и съобщенията след съгла­
суване с ръководители на други министерства